Byna sy oë verloor deur spoegslang | Die Vryburger
Byna sy oë verloor deur spoegslang
December 2, 2015 - Nuus - 8 comments
Adv. Johan Kruger (SC) het byna sy oë verloor, en dalk sy lewe, toe 'n Mosambiekse spoegkobra, met sy akkuraatheid, die gifstof na sy oe gespoeg het.
Hy sê die slang was uiters akkuraat en die gif het direk na sy oë gekom, teen 'n onverwagse snelheid wat geen kans bied om oë te knip nie.
As hy nie 'n bril gedra het nie, was daar ernstige probleme, het hy later gesê.
Hy sê hy was in die tuin op sy plaas in Wes-Transvaal toe hy 'n beweging gesien het en gemerk het iets gaan in 'n gat.
Vir hom was dit iets soos 'n koggelmander wat in die gat verdwyn het, en hy het gaan vasstel wat dit is.
Die volgende oomblik het hy die strale gif gesien, reguit na sy oë, en as dit nie was dat hy sy bril gedra het nie, was daar ernstige gevolge.
Nie 'n enkele druppeltjie van die gif het op sy vel beland nie, en dit het sy lewe gered, maar hy het ook nie gewag nie, en 'n klip oor die opening van die gat gesit.
Die Mosambiek-kobra word gereken as die mees akkurate spoegslang in die wêreld, en mis nooit sy teiken nie.
8 thoughts on "Byna sy oë verloor deur spoegslang"
Ruiter vd Forums December 2, 2015 at 10:04 am
Die stelling; 'Mosambiekse-kobra word gereken as die mees akkurate spoegslang in die wereld' – is hoogs aanvegbaar.
NSA se eie Zumslang mis nooit die 'kol' nie. Daar waar hy spu….swel jy vir 9mnde.
Jakoba December 2, 2015 at 10:35 am
Regtig? Die storie is so aangedik, Hy sou slegs sy sig verloor het as hy die dadelik sy oe uitgewas het nie EN behandeling gekry het nie AS hy in die oe getref was, dit brand soos soutsuur in jou oe, en dit is vrek seer, maar dat hy nou sou blind word is 'n klomp twak. Hy sou nou ook nie doodgegaan het as 'n druppeltjie gif op sy vel geval het nie. Og die onkunde darm.
Desmond December 2, 2015 at 1:37 pm
Haai , Jacoba….ek is net so duk vir die sensasie-skrywers…ek is self raakgespoeg my seun 2x my honde baie x ….en niemand is dood of blind , ( sorry twee yorkies is wel al dood , maar die klein helsems dink mos hulle is rotweilers )…dis wel vrek seer x10…
En eers as jy soos ek al die slange doodgemaak het …kom jy agter die rotte vreet jou kar op in die motorhuis….party van ons leer darm uit ons foute…
Desmond December 2, 2015 at 1:42 pm
en ook …die slang kyk vir jou oê/gesig…in `n vistenk spoeg hy jou elke keer waar jou oë is agter die glas …
Vaandrig December 2, 2015 at 2:06 pm
Miskien dink die artikelskrywer ook maar dat 'n mens nie 'n goeie storie met feite moet bederf nie.
Vaandrig December 2, 2015 at 2:21 pm
Daar is heelwat bronne wat aandui dat die Mosambiekse spoegkobra (Naja mossambica) se gif wel in die ergste gevalle blindheid kan veroorsaak.
Denise December 2, 2015 at 3:16 pm
Hy kan bly wees dit was nie n swart adder met n masjiengeweer nie dan was hy dood LOL!!!!!!!!!!!!!!!!!!
Biff December 2, 2015 at 7:11 pm
Die artikel doen afbreek aan die geloofwaardigheid van Vryburger.
Dit is "sensationalism" om die engelse koerant term te gebruik.
Amper sy oë verloor? Regtig. My staffies het nie een hulle oë verloor nie. Met melk uitgewas en toe met water, hulle is dan heeeltemaal reg om die volgende een te takel.
Ek is al meer as een keer teen die arm gespoeg. Mfezi is net akkuraat naby, maar hulle waarsku deur om te spoeg, soms van 'n ent weg en dan net as hulle bedreig voel. Die probleem is hulle gaan soms huise binne om skuiling te soek.